
Poštovani brate, od svekrve sam dobila kao hediju domaće sokove koje je ona pravila, ali flaše u koje ih je nasula uglavnom su od bijelog vina ili nekog drugog alkoholnog pića. Moja svekrva klanja namaze i ne sumnjam da je flaše dobro oprala. Te flaše je, kako kaže, dobila od komšinice i staklene su. Nedavno mi je jedna sestra prenijela ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem Resulullah, ﷺ, kaže, parafraziram, da kada bi kap alkohola upala u more, pa to more presušilo i na tom mjestu niklo drvo (jabuka), da on, ﷺ, ne bi plod s tog drveta pojeo. Sada se kod mene javlja sumnja da li da te sokove pijemo, mada su ti sokovi u redu ako logično razmislimo.


* 
* 
* 
* 
* 
* 
* 

 
Smije li se sok pakovati u flaše od alkohola?

Nikada nisam čuo za taj ***[hadis](https://pitajucene.com/search/Hadis/questions/ "Pretraži pitanja o hadisima")*** i djeluje mi jako čudno. Kada je riječ o soku koji je konzerviran u ambalaži u kojoj se prethodno nalazio alkohol, odgovorno tvrdim da je dopušteno piti takav sok ako su boce prije toga dobro oprane, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


